รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมการบริหารจัดการน้ำ โครงการพัฒนาพื้นที่หนองใหญ่ ตามพระราชดำริ จ.ชุมพร
วันอังคารที่ 21 สิงหาคม 2561
นายกรัฐมนตรีเยี่ยมชมการบริหารจัดการน้ํา โครงการพัฒนาพื้นที่หนองใหญ่ ตามพระราชดําริ จ.ชุมพร
นายกรัฐมนตรีเยี่ยมชมการบริหารจัดการน้ําโครงการพัฒนาพื้นที่หนองใหญ่ตามพระราชดําริ จ.ชุมพร ซึ่งเป็นการพัฒนาแก้มลิงธรรมชาติให้สามารถใช้ในการบรรเทาอุทกภัยของชุมพร และสามารถเก็บกักน้ําไว้ใช้ในการเกษตรและอุปโภคบริโภค
วันนี้ (20 ส.ค.61) เวลา 16.00 น. พลเอก ประยุทธ์ จันทร์โอชา นายกรัฐมนตรี และคณะ อาทิ นายสมคิด จาตุศรีพิทักษ์ รองนายกรัฐมนตรี พลเอก ฉัตรชัย สาริกัลยะ รองนายกรัฐมนตรี พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เดินทางมาเยี่ยมชมการบริหารจัดการน้ําโครงการพัฒนาพื้นที่หนองใหญ่ตามพระราชดําริ ตําบลบางลึก อําเภอเมืองชุมพร จังหวัดชุมพร ซึ่งเป็นการพัฒนาแก้มลิงธรรมชาติให้สามารถใช้ในการบรรเทาอุทกภัยของชุมพรและสามารถเก็บกักน้ําไว้ใช้ในการเกษตรและอุปโภคบริโภค พร้อมพบปะประชาชนในพื้นที่ โดยมีนายวิบูลย์ รัตนาภรณ์วงศ์ ผู้ว่าราชการจังหวัดชุมพร หัวหน้าส่วนราชการ องค์กรปกครองส่วนท้องถิ่น ภาคเอกชน และประชาชนชาวชุมพร ให้การต้อนรับอย่างอบอุ่น
ผู้ว่าราชการจังหวัดชุมพร ได้กล่าวในนามประชาชนในพื้นที่จังหวัดชุมพรว่า รู้สึกยินดีและขอบคุณนายกรัฐมนตรีและคณะที่เล็งเห็นศักยภาพและใช้พื้นที่จังหวัดชุมพรเป็นที่ประชุมคณะรัฐมนตรีอย่างเป็นทางการนอกสถานที่ โดยจังหวัดชุมพรเป็นประตูสู่ภาคใต้ มีประชากรทั้งสิ้น 510,594 คน แบ่งเขตการปกครองออกเป็น 8 อําเภอ 70 ตําบล 737 หมู่บ้าน ผลิตภัณฑ์มวลรวมจังหวัดมีมูลค่า 82,250 ล้านบาท เป็นอันดับ 6 ของภาคใต้ ลําดับที่ 32 ของประเทศ ปัจจัยหลักด้านเศรษฐกิจจังหวัดชุมพร ได้แก่ ภาคการเกษตรและภาคการท่องเที่ยว โดยมีผลผลิตด้านการเกษตรที่สําคัญได้แก่ ปาล์มน้ํามัน ทุเรียน ยางพารา กาแฟ โดยในปี 2560 สามารถสร้างรายได้ 25,000 ล้านบาทเศษ ด้านการท่องเที่ยว มีนักท่องเที่ยวมาเยือนจังหวัดชุมพร ประมาณ 1,400,000 คน สร้างรายได้โดยรวมประมาณ 6,700 ล้านบาท
สําหรับโครงการพัฒนาพื้นที่หนองใหญ่ตามพระราชดําริแห่งนี้ เป็นโครงการที่ได้รับพระราชทานจากพระบาทสมเด็จพระปรมินทรมหาภูมิพลอดุลยเดช บรมนาถบพิตร และสามารถบริหารจัดการน้ําไม่ให้เกิดน้ําท่วมในเขตเทศบาลเมืองชุมพรมาเป็นเวลากว่า 20 ปีมาแล้ว จนเป็นที่มาของคําว่า “ด้วยพระเมตตาบารมี ชุมพรวันนี้สุขร่มเย็น”
จากนั้นนายกรัฐมนตรีได้รับฟังบรรยายสรุปรายงานโครงการพัฒนาพื้นที่หนองใหญ่ตามพระราชดําริและการบริหารจัดการน้ําในจังหวัดชุมพรจากนายทองเปลวกองจันทร์อธิบดีกรมชลประทานโดยได้กล่าวถึงการบริหารจัดการน้ําจังหวัดชุมพรว่าการไหลของน้ําจะเป็นการไหลจากพื้นที่ตะวันตกไปตะวันออกและไหลผ่านเส้นทางคมนาคมทางรถไฟและไหลผ่านชุมชนโดยจังหวัดชุมพรจะอยู่ใน2ลุ่มน้ําหลักคือลุ่มน้ําชายฝั่งทะเลตะวันตกและภาคใต้ฝั่งตะวันออกและมี8ลุ่มน้ําย่อยซึ่งในเดือนพฤษภาคมจนถึงเดือนตุลาคมจังหวัดชุมพรจะได้รับอิทธิพลจากมรสุมตะวันตกเฉียงใต้และจากเดือนพฤศจิกายนถึงธันวาคมจะมีพายุทั้งพายุใต้ฝุ่นหรือพายุโซนร้อนเพราะฉะนั้นทั้งปีฝนเฉลี่ยสะสมของจังหวัดประมาณ1,900มิลิเมตรโดยปัญหาที่เกิดขึ้นของจังหวัดชุมพรคือเรื่องอุกภัยที่จะมีน้ําท่วมทุกปีโดยเฉพาะในปี2532จังหวัดชุมพรประสบปัญหาอุทกภัยจากพายุใต้ฝุ่นเกย์และปี2540ก็ประสบพายุโซนร้อนซีต้าด้วยปัญหาอุทภัยดังกล่าวกรมชลประทานได้น้อมนําพระราชดําริในหลวงรัชกาลที่9มาเป็นแนวทางในการปฏิบัติซึ่งการบริหารจัดการน้ําใช้ฐานข้อมูลของพายุโซนร้อนซีต้าโดยใช้หลักการหาวิธีการตัดน้ําไม่ให้เข้าเมืองชุมพรเช่นขุดคลองหัววัง-พนังตักขุดคลองเชื่อมให้คลองต่างๆเชื่อมต่อกันเพื่อให้น้ําไหลลงสู่ทะเลได้สะดวกและมีประสิทธิภาพมากขึ้นและหาที่พักน้ําและสามารถเก็บกักไว้ใช้ในฤดูแล้งเช่นโครงการพัฒนาพื้นที่หนองใหญ่ตามพระราชดําริแห่งนี้ซึ่งดําเนินการแล้วเสร็จเมื่อปี2541และมีการดําเนินการเก็บรายละเอียดอย่างต่อเนื่องมาจนถึงปี2551ทําให้ตั้งแต่2541ที่ได้มีการดําเนินการโครงการพัฒนาพื้นที่หนองใหญ่ตามพระราชดําริจนถึงปัจจุบันเป็นเวลา20ปีทําให้ไม่เกิดปัญหาน้ําท่วมในเขตเทศบาลเมืองชุมพรอีกเลยโดยตั้งแต่ปี2557จนถึงปัจจุบันกรมชลประทานได้รับงบประมาณจากรัฐบาลดําเนินโครงการในจังหวัดชุมพรกว่า34โครงการงบประมาณทั้งสิ้น725ล้านบาทเช่นขุดลอกหนองใหญ่ที่มีตะกอนตกจมเพื่อชดเชยความจุที่หายไปทําพนังป้องกันตลิ่งของคลองหัววัง-พนังตักรวมทั้งการปรับปรุง”ศูนย์เรียนรู้โครงการพัฒนาพื้นที่หนองใหญ่ตามพระราชดําริ”เป็นต้น
ทั้งนี้พื้นที่หนองใหญ่อยู่ในเขตตําบลบางลึกอําเภอเมืองชุมพรรับน้ําจากคลองต่างๆที่อยู่รอบบริเวณหนองใหญ่เช่นคลองละมุซึ่งรับน้ําจากคลองท่าแซะคลองขี้นาค(ต้นคลองอยู่ในเขตตําบลนากระตามอําเภอท่าแซะ)และคลองกรูด(ต้นคลองอยู่ในเขตตําบลสะพลีอําเภอปะทิว)ปัจจุบันโครงการพัฒนาพื้นที่หนองใหญ่ตามพระราชดําริสามารถกักเก็บน้ําได้สุดสูง3,000,000ลบ.ม.และมีปริมาณน้ําไหลเข้า210ลบ.ม./วินาที
สําหรับโครงการพัฒนาพื้นที่หนองใหญ่ให้เป็นแก้มลิงธรรมชาตินั้นมีวัตถุประสงค์เพื่อบรรเทาปัญหาอุทกภัยในเมืองชุมพรและเป็นแหล่งน้ําสํารองสําหรับการเกษตรกรรมและผลิตน้ําประปาสําหรับชุมชนในอนาคตจากการดําเนินการดังกล่าวสามารถช่วยบรรเทาอุทกภัยในเขตตัวเมืองชุมพรรวมทั้งเป็นแหล่งเก็บกักน้ําช่วยเหลือพื้นที่การเกษตรในฤดูแล้งและแหล่งน้ําดิบสําหรับผลิตน้ําเพื่อการอุปโภคบริโภค3,000,000ลบ.ม.นอกจากนี้ภายในพื้นที่โครงการฯยังเป็นที่ตั้งของ“ศูนย์เรียนรู้โครงการพัฒนาพื้นที่หนองใหญ่ตามพระราชดําริ”เพื่อเป็นศูนย์ต้นแบบถ่ายทอดความรู้เกี่ยวกับพระราชกรณียกิจและพระอัจฉริยภาพของในหลวงรัชกาลที่9ในการบริหารจัดการน้ํารวมทั้งเป็นสถานที่ศึกษาเรียนรู้วิถีชีวิตแบบเศรษฐกิจพอเพียง
พร้อมกันนี้ นายกรัฐมนตรี ได้เป็นสักขีพยานในพิธีมอบหนังสืออนุญาตให้เข้าทําประโยชน์หรืออยู่อาศัยพื้นที่เป้าหมายการจัดที่ดินทํากินให้ชุมชนในพื้นที่ภาคใต้ จํานวน 12 พื้นที่ 4 จังหวัด (กระบี่ ระนอง นครศรีธรรมราช และชุมพร) เนื้อที่รวม 2,903-2-44 ไร่ จัดคนลงในพื้นที่ จํานวน 564 ราย 654 แปลง และพิธีมอบหนังสือแสดงโครงการป่าชุมชนให้ชุมชนในพื้นที่ภาคใต้ จํานวน 11 พื้นที่ 11 จังหวัด (จังหวัดสุราษฎร์ธานี ชุมพร ระนอง นครศรีธรรมราช ตรัง พัทลุง สงขลา สตูล กระบี่ พังงา และจังหวัดภูเก็ต ) เนื้อที่รวม 9,546-0-37 ไร่ โดยมีพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย และนายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ ทําพิธีมอบหนังสืออนุญาตให้เข้าทําประโยชน์ฯ ให้กับผู้ว่าราชการจังหวัดทั้ง 4 จังหวัด (กระบี่ ระนอง นครศรีธรรมราช และชุมพร) ก่อนส่งมอบต่อให้กับผู้แทนชุมชนของแต่ละพื้นที่ รวมทั้งมอบหนังสือแสดงโครงการป่าชุมชนให้ชุมชนในพื้นที่ภาคใต้ จํานวน 11 พื้นที่ 11 จังหวัดให้กับผู้แทนป่าชุมชนในพื้นที่ภาคใต้ของแต่ละจังหวัด
โอกาสนี้ นายกรัฐมนตรีกล่าวกับประชาชนที่มาให้การต้อนรับว่า รู้สึกดีใจเป็นอย่างยิ่งที่ได้มาพบปะกับประชาชนชาวจังหวัดชุมพรในวันนี้ และได้มารับทราบข้อมูลปัญหาต่าง ๆ รวมทั้งความต้องการของประชาชนในพื้นที่ เพื่อจะได้นําไปเป็นแนวทางในการแก้ไขและพัฒนา ซึ่งจะเป็นการยกระดับศักยภาพของจังหวัดและคุณภาพชีวิตของประชาชนชาวชุมพรให้ดียิ่งขึ้น ทั้งนี้ ก่อนที่จะมีการประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 ณ จังหวัดชุมพรในวันพรุ่งนี้ (21 สิงหาคม 2561) วันนี้ได้มอบหมายให้รองนายกรัฐมนตรี และรัฐมนตรีทุกคนลงพื้นที่เยี่ยมเยียนประชาชนในพื้นที่อื่นของจังหวัดภาคใต้ด้วย ซึ่งการเดินทางมาครั้งนี้ไม่ใช่เป็นการสนับสนุนเรื่องของงบประมาณเพียงอย่างเดียว แต่มาเพื่อติดตามความก้าวหน้าเรื่องของงบประมาณแผนงานโครงการต่าง ๆ ตามนโยบายรัฐบาลที่ได้อนุมัติลงมาแล้วทั้งระยะสั้น ระยะกลาง และระยะยาว ว่ามีความคืบหน้ามากน้อยเพียงใด ซึ่งถือเป็นการสื่อสารสองทางของการบริหารราชการแผ่นดินของรัฐบาลปัจจุบัน โดยตลอดระยะเวลา 4 ปีที่ผ่านมาของการบริหารราชการแผ่นดินของรัฐบาลนั้น ระยะ 2 -3 ปีแรกเป็นการแก้ไขปัญหาและขจัดอุปสรรค ทั้งเรื่องกายภาพ กฎหมาย วิธีการบริหารจัดการทั้งหมด จนวันนี้สามารถเกิดผลเป็นรูปธรรมและนําสู่การปฏิบัติได้ เช่น พิธีมอบหนังสืออนุญาตให้เข้าทําประโยชน์หรืออยู่อาศัย เพื่อให้ประชาชนมีพื้นที่ดินทํากิน และมอบหนังสือแสดงโครงการป่าชุมชนตามนโยบายของรัฐบาล และในปีที่ 4 เป็นการวางรากฐานของประเทศโดยเฉพาะการวางยุทศาสตร์ชาติ 20 ปี ก่อนส่งต่อให้รัฐบาลชุดใหม่ที่มาจากการเลือกตั้งโดยได้แสดงความหวังว่า การดําเนินการดังกล่าวจะเกิดประโยชน์กับประชาชนในการประกอบอาชีพอย่างมั่นคง และสามารถพัฒนาศักยภาพของผลิตผลให้มีคุณภาพ เพื่อจะช่วยสร้างมูลค่าให้กับสินค้า สร้างรายได้ที่เพียงพอต่อการดํารงชีวิต และมีสภาพแวดล้อม ทรัพยากรธรรมชาติที่สมบูรณ์ เพื่อให้การอยู่อาศัยของประชาชนมีคุณภาพชีวิตที่ดี
นายกรัฐมนตรีกล่าวยืนยัน ไม่ห่วงเรื่องการบริหารจัดการน้ําของจังหวัดชุมพร แต่มีความห่วงใยเรื่องของไฟฟ้าส่องสว่างและความเป็นระเบียบของสายไฟฟ้า ซึ่งตรงนี้หน่วยงานที่เกี่ยวข้องต้องไปดําเนินการให้เรียบร้อย อย่าให้ประชาชนได้รับความเดือดร้อน รวมถึงเรื่องการบริหารจัดการขยะในพื้นที่ต้องดําเนินการให้มีประสิทธิภาพ โดยมอบหมายให้องค์กรปกครองส่วนท้องถิ่นไปดําเนินการ ขณะเดียวกันได้ขอความร่วมมือประชาชนในพื้นที่ช่วยกันลดปัญหาขยะด้วยการลดหรืองดใช้ถุงพลาสติก หันมาใช้ถุงผ้าแทนจะสามารถช่วยแก้ไขปัญหาขยะในพื้นที่อีกทางหนึ่ง
นอกจากนี้ นายกรัฐมนตรี ได้เน้นย้ําให้ประชาชนจังหวัดชุมพรปลูกพืชแบบผสมผสาน น้อมนําเศรษฐกิจพอเพียงในพระบาทสมเด็จพระเจ้าอยู่หัว รัชกาลที่ 9 มาปฏิบัติโดยเฉพาะการปลูกพืชนิดอื่นแซมการปลูกยางพาราและมะพร้าว เพื่อให้ระหว่างที่รอผลผลิตจากยางและมะพร้าว สามารถมีผลผลิตจากพืชอื่นไว้บริโภคและสามารถจําหน่ายได้เพื่อจะได้มีรายเพิ่มขึ้นอีกทางหนึ่ง
พร้อมทั้ง นายกรัฐมนตรีได้กล่าวย้ําถึงศักยภาพของจังหวัดชุมพรว่า เป็นประตูสู่ภาคใต้ และเชื่อมโยงพื้นที่ฝั่งอ่าวไทยและฝั่งอันดามัน ซึ่งมีศักยภาพในด้านการท่องเที่ยวที่โดดเด่น เป็นจุดเด่นในเรื่องการท่องเที่ยวเชิงธรรมชาติและเชิงเกษตร โดยเป็นแหล่งปลูกกาแฟที่สําคัญของภาคใต้และประเทศไทย สามารถสร้างรายได้เข้าสู่จังหวัดเป็นจํานวนมาก พร้อมทั้งมีแบรนด์กาแฟที่มีชื่อเสียงได้รับการยอมรับจากผู้บริโภคที่รักกาแฟ และยังมีสินค้าเกษตรที่สามารถนํามาแปรรูปจนได้รับความนิยมจากประชาชน รวมถึงการเชื่อมต่อทางกายภาพ ทั้งการเชื่อมต่อเส้นทางคมนาคม สนามบิน ตลอดจนเรื่องของรถไฟทางคู่ และมีการเชื่อมโยงทั้งฝั่งตะวันตกและฝั่นตะวันออก คือพื้นที่ฝั่งอ่าวไทยและฝั่งอันดามัน โดยในฝั่งของจังหวัดชุมพรคือฝั่งอ่าวไทย เรียกว่าริเวียราเมืองไทยมีชายหาดที่สวยงามซึ่งจะต้องเน้นเรื่องของการท่องเที่ยวซึ่งนับวันจะเจริญเติบโตมากขึ้น ซึ่งประเทศไทยมีคนนิยมมาท่องเที่ยวเป็นอันดับต้นของโลก พร้อมกันนี้ ต้องคํานึงถึงความมั่นคง และความปลอดภัย การประกอบอาชีพต่าง ๆ ที่โปร่งใส มีประสิทธิภาพ รวมไปถึงต้องมีการเชื่อมโยงภาคธุรกิจ และภาคประชาชนเข้าด้วยก้น โดยรัฐบาลมุ่งหวังที่จะวางโครงสร้างต่าง ๆ ขึ้นมาใหม่ โดยเฉพาะในการจัดหารายได้เข้าประเทศ เช่น การจัดเก็บภาษี สร้างกลไก EEC ให้เกิดขึ้นในภาคตะวันออก รวมถึงการเน้นในเรื่องของอาหาร ผลไม้ ประมง ท่องเที่ยว ดังนั้นรัฐบาลจะเชื่อมโยงพื้นที่ฝั่งอ่าวไทยและฝั่งอันดามันให้ถึงกันให้ได้ด้วยเส้นทางคมนาคม รถไฟทางคู่ เชื่อมโยงไปสู่ประเทศเพื่อนบ้าน และขยายไปสู่ประเทศอื่น ๆ ของโลกต่อไปด้วย
นอกจากนั้น จังหวัดชุมพรยังเป็นฐานการผลิตพืชเศรษฐกิจสําคัญของประเทศ ทั้งยางพารา ปาล์มน้ํามัน ไม้ผลต่าง ๆ ซึ่งถือเป็นจุดแข็งที่ต้องมาร่วมมือกันพัฒนาและส่งเสริมศักยภาพการเกษตรให้มีคุณภาพยิ่งขึ้น เพื่อเป็นการเพิ่มรายได้ให้แก่จังหวัดและประชาชนชาวชุมพร ขณะเดียวกันยังมีจุดเชื่อมโยงการคมนาคม มีเครือข่ายทางบก ทางรถไฟ ทางอากาศ ท่าเรือน้ําลึก ทําให้การขนส่งมีความสะดวก เอื้ออํานวยต่อการประกอบธุรกิจในวงกว้าง และการทํางานอย่างบูรณาการของกลุ่มจังหวัดภาคใต้ตอนบนได้อย่างมีประสิทธิภาพ ทั้งนี้ จากศักยภาพที่จังหวัดชุมพรมีอยู่นั้น จะทําอย่างไรที่จะสามารถเพิ่มมูลค่าให้สูงขึ้นได้ทั้งในแง่ของวัตถุดิบ และเป็นผลิตภัณฑ์ที่แปรรูปแล้ว โดยเฉพาะการทําให้พืชผลมีคุณภาพตั้งแต่กระบวนการเพาะปลูก การดูแล การผลิต การแปรรูป และที่สําคัญคือการตลาดที่เข้าถึงกลุ่มผู้บริโภคอย่างแท้จริง
นายกรัฐมนตรี ได้กล่าวยืนยันถึงการเดินทางลงพื้นที่มาตรวจราชการจังหวัดระนองและจังหวัดชุมพร และประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 ณ จังหวัดชุมพร ระหว่างวันที่ 20 – 21 สิงหาคม 2561 ว่า ไม่ได้มาเรื่องของการเมือง แต่มาเพื่อรับฟังปัญหาต่าง ๆ จากประชาชน และติดตามความก้าวหน้าของการดําเนินงานตามแผนงานโครงการต่าง ๆ ที่รัฐบาลได้สนับสนุนงบประมาณลงมาในพื้นที่ รวมทั้งโครงการแผนงานที่จะทําต่อไปในอนาคต โดยเฉพาะแผนแม่บทและแผนปฏิบัติการต้องเกิดขึ้นให้ได้ก่อนที่จะมีรัฐบาลชุดใหม่เข้ามาบริหารราชการแผ่นดินต่อ ซึ่งการที่ประชาชนจะเลือกบุคคลใดเข้ามาก็เป็นดุลยพินิจของแต่ละคน แต่ขอให้ตัดสินใจให้ดี พร้อมกล่าวขอบคุณทุกภาคส่วนที่ได้ช่วยกันทํางานให้เกิดผลเป็นรูปธรรม
จากนั้น นายกรัฐมนตรีและคณะ ได้เยี่ยมชมนิทรรศการ “ด้วยพระบารมี ชุมพรวันนี้สุขร่มเย็น” เช่น การบริหารจัดการพื้นที่เกษตรกรรมจังหวัดชุมพร Agri-map การแสดงพื้นที่ก่อสร้างโครงการฝายชะลอน้ํา ตําบลหินแก้ว อําเภอท่าแซะ จังหวัดชุมพร วิธีการผลิตไหมตามมาตรฐาน มกษ. 8000-2555 ของกลุ่มวิสาหกิจชุมชนกลุ่มหม่อนไหมบ้านป่ากล้วย รวมถึงการแสดง Mobile Application Smart me (เรารู้) ของกรมตรวจบัญชีสหกรณ์ ซึ่งเป็นแอปพลิเคชั่นสําหรับเกษตรกรและประชาชนทั่วไปใช้ในการบันทึกบัญชีครัวเรือน (รายรับ - รายจ่าย) และบัญชีต้นทุนอาชีพ (รายได้และต้นทุน/ค่าใช้จ่าย) เพื่อวางแแผนการใช้จ่ายและแผนการผลิตได้อย่างมีประสิทธิภาพ ผลผลิตและผลิตภัณฑ์แปรรูปเกษตรแปลงใหญ่จังหวัดชุมพร อาทิ มะพร้าว กล้วยหอม กล้วยเล็บมือนาง มังคุด สับปะรด ปาล์ม เป็นต้น
พร้อมเยี่ยมชมโครงการแก้มลิงหนองใหญ่ และสะพานไม้เคี่ยมซึ่งเป็นสัญลักษณ์ของแก้มลิงหนองใหญ่จังหวัดชุมพร เริ่มก่อสร้างตั้งแต่ปี 2552 โดยใช้ทีมงานสร้าง 7 คน ใช้เวลาประมาณ 1 เดือนครึ่ง ระยะทางความยาว 290 เมตร กว้าง 1.2 เมตร มีลักษณะคดโค้งเป็นรูปตัว S สาเหตุที่ต้องใช้ไม้เคี่ยม เนื่องจากเป็นไม้ที่ทนน้ํา ทนแดด และทนฝน อย่างไรก็ตามเนื่องจากสะพานไม้เคี่ยมดังกล่าวได้ก่อสร้างมานานเกือบ 10 ปี ทําให้เกิดการชํารุดทรุดโทรมเป็นอย่างมาก โดยเมื่อวันที่ 22 กรกฎาคม 2561 จังหวัดชุมพรจึงได้ร่วมกับกลุ่มพลังมวลชน และภาคส่วนต่าง ๆ ในจังหวัด ร่วมกันบูรณะสะพานไม้เคี่ยมในโครงการพัฒนาพื้นที่หนองใหญ่ตามพระราชดําริ โดยสามารถดําเนินการเสร็จภายในวันเดียว ปัจจุบันสะพานไม้เคี่ยมมีความยาวทั้งหมดประมาณ 1 กิโลเมตรกว่า
ต่อจากนั้น นายกรัฐมนตรีและคณะ ออกเดินทางจากโครงการพัฒนาพื้นที่หนองใหญ่ฯ ไปยังศาลกรมหลวงชุมพรเขตอุดมศักดิ์ ตําบลหาดทรายรี อําเภอเมืองชุมพร จังหวัดชุมพร เพื่อสักการะอนุสรณ์สถาน พลเรือเอกพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ ต่อไป
---------------------
สํานักโฆษก